ПРОТОКОЛ № 15
от заседанието на Комисия по правни и институционални въпроси към Пленума на Висшия съдебен съвет, 
проведено на 28 май 2018 г.

Днес, 28 май 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват Миглена Тачева – директор на Националния институт на правосъдието, Светослав Неделчев – началник на отдел „Информационно обслужване на Висшия съдебен съвет“ в дирекция „Информационни технологии и съдебна статистика“, експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева - гл. експерт - връзки с обществеността в отдел „Публична комуникация и протокол“ и техническият сътрудник на комисията – Изабела Стоянова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Писмо с рег. индекс ВСС-776/22.05.2018 г. от председателя на Върховния административен съд, с приложен Доклад за комуникационните дейности, реализирани от ВАС и административните съдилища в страната през 2017 г. и План за действие за изпълнение на Комуникационната стратегия на съдебната власт за 2018 г. от Върховния административен съд и административните съдилища;
- Доклад от Съвета за координиране действията на органите на съдебната власт по участие в международни проекти и програми относно утвърждаване на учебна програма в изпълнение на проект „Развитие на потенциала на човешкия ресурс на съдебната власт, чрез изграждане на ефективен модел за придобиване на юридическа правоспособност
- Информационно табло на ЕС в областта на правосъдието за 2018 г.:ключовата роля на правосъдните системи за спазването на върховенството на закона и ценностите на ЕС

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

               1. ОТНОСНО: Писмо от Министерство на правосъдието с искане за предоставяне на актуална информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

               1. ОТНОСНО: Писмо от Министерство на правосъдието с искане за предоставяне на актуална информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ИЗПРАЩА писмото от Министерство на правосъдието, с искане за предоставяне на актуална информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка, на всички постоянни комисии към Пленума и Колегиите на ВСС и отдел „Европейски и международни програми и проекти“ в АВСС за предоставяне на исканата информация, в срок до 05.06.2018 г.
1.2. ВЪЗЛАГА на дирекция „Международна дейност“ да обобщи информацията, предоставена от постоянните комисии към Пленума и Колегиите на ВСС и отдел „Европейски и международни програми и проекти“.
		1.3. Обобщената информация за изпълнението на препоръките от доклада на Европейската комисия, в рамките на Механизма за сътрудничество и оценка, да се разгледа на извънредно заседание на Комисията по правни и институционални въпроси на 06.06.2018 г. и да се внесе в заседанието на Пленума на ВСС на 07.06.2018 г. за одобряване и изпращане до Министерство на правосъдието.

2. ОТНОСНО: Писмо от Министерство на правосъдието с искане за предоставяне на актуална информация за изпълнение на препоръките от независимия анализ на структурния и функционален модел на Прокуратурата на Република България и анализа на нейната независимост и Пътна карта за изпълнение на препоръките от анализа на Прокуратурата на Република България на решенията на Европейския съд по правата на човека

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ИЗПРАЩА писмото от Министерство на правосъдието за предоставяне на актуална информация за изпълнението на мерките, от компетентност на ВСС, по Пътната карта по Мярка 13 от Плана за действие за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка, в срок до 05.06.2018 г., както следва:
	-  по препоръка 24 и мярка 24.2 на Комисия „Професионална квалификация и информационни технологии“ към Пленума на ВСС;	

-	по препоръка 25 и мярка 25 на дирекция „Атестиране на магистрати“;
	
-	по препоръка 29 и мярка 29 на дирекция „Дисциплинарна дейност“;
-	по препоръка 36 и мярка 36.2 на дирекция „Правна“;	

-	по  препоръка 38 и мярка 38.3 на дирекция „Дисциплинарна дейност“;

-	по препоръка 39 и мярка 39 на дирекция „Дисциплинарна дейност“;

-   по препоръка 40 и мярка 40 на дирекция „Правна“.

2.2. ВЪЗЛАГА на дирекция „Международна дейност“ да обобщи информацията, предоставена от посочените в т.1 отговорни комисия и дирекции в АВСС.
2.3. Обобщената информация за изпълнението на Мярка 13 от Плана за действие за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка да се разгледа на извънредно заседание на Комисията по правни и институционални въпроси на 06.06.2018 г. и да се внесе в заседанието на Пленума на ВСС на 07.06.2018 г. за одобряване и изпращане до Министерство на правосъдието.

3. ОТНОСНО: Извлечение от протокол №14 от заседание на Комисия „Професионална квалификация и информационни технологии“ към Пленума на ВСС, проведено на 22.05.2018 г. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ извлечението от протокол №14 от заседание на Комисия „Професионална квалификация и информационни технологии“ към Пленума на ВСС, проведено на 22.05.2018 г.
3.2. Попълнените въпросници на тема „Взаимоотношенията между съдебните съвети и останалите държавни институции относно връзките с научните среди“ и „ Ролята на съдебните съвети в борбата срещу тероризма - Използването на социалните медии от съдии и прокурори“ да се внесат към материалите по т. 50 от дневен ред за заседанието на Пленума на Висшия съдебен съвет на 31.05 2018 г., за сведение.

II. ПУБЛИЧНА КОМУНИКАЦИЯ:

               4. ОТНОСНО: Писмо от Съюза на съдиите в България във връзка с проведена работна среща, проведена в гр. Стара Загора на 18 и 19 май 2018 г., с участието на съдии от различни съдилища в страната

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	4.1. ПРИЕМА ЗА СВЕДЕНИЕ писмото от Съюза на съдиите в България във връзка с проведена работна среща, проведена в гр. Стара Загора на 18 и 19 май 2018 г., с участието на съдии от различни съдилища в страната

	5.ОТНОСНО: Информация по предложение за организационни мерки във връзка с решение на Комисията по правни и институционални въпроси по т. 5 от протокол №13 / 14.05.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

     5.1. Възлага на дирекция „Международна дейност“ да извърши превод на предоставения документ, с оглед приложимостта му при „определянето на критерии, въз основа на които да се очертаят елементите на конституционните гаранции за „независимостта на съдебната власт“, както и стандартите, при които се счита, че авторитетът и независимостта са накърнени“.

	6.ОТНОСНО: Резюме на доклада – анализ на Висшия съдебен съвет за 2016 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014 – 2020 г., което да се включи като раздел към Годишния доклад на ВСС за 2016 г. със заглавие „Информация за напредъка по изпълнение на Комуникационната стратегия на съдебната власт 2014-2020“ (решение на ВСС по протокол №5/28.01.2016 г., д.т. 44).

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема резюме на доклада-анализ на Висшия съдебен съвет за 2017 г. в изпълнение на Механизма за мониторинг и оценка на изпълнението на Комуникационната стратегия на съдебната власт 2014-2020 г., което да се включи като раздел към Годишния доклад на ВСС за 2016 г. със заглавие „Информация за напредъка по изпълнение на Комуникационната стратегия на съдебната власт 2014-2020“ (решение на ВСС по протокол № 5/28.01.2016 г., д.т. 44).

III. ПРАВНИ ВЪПРОСИ:

          7.ОТНОСНО: Проект на Отчет за дейността на Комисия по правни и институционални въпроси към Пленума на Висшия съдебен съвет за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

        7.1. ПРИЕМА ЗА СВЕДЕНИЕ отчета за дейността на Комисия по правни и институционални въпроси към Пленума на Висшия съдебен съвет за 2017 г.
         7.2. Отчетът за дейността на Комисия по правни и институционални въпроси към Пленума на Висшия съдебен съвет за 2017 г. да се публикува на интернет страницата на Висшия съдебен съвет, раздел  „Комисия по правни и институционални въпроси“, подраздел „Отчети“.

	8.ОТНОСНО: Проект на Годишен доклад за дейността на Висшия съдебен съвет на Република България за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Предлага на Пленума на Висшия съдебен съвет да ПРИЕМЕ годишния доклад за дейността на Висшия съдебен съвет за 2017 г. и Доклада за дейността на Инспектората към ВСС за 2017 г.
8.2. Предлага на Пленума на Висшия съдебен съвет, на основание чл. 30, ал. 2 , т. 11 от ЗСВ, да ВНЕСЕ в Народното събрание годишния доклад за дейността на Висшия съдебен съвет за 2017 г и Доклада за дейността на Инспектората към ВСС за 2017 г.
8.3. Внася предложението за разглеждане в заседание на Пленума на Висшия съдебен съвет, насрочено за 31.05.2018 г.

	9.ОТНОСНО: Писмо от Районен съд – Силистра във връзка с решение на КПИВ по т. 1 от Протокол № 2/22.01.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ИЗПРАЩА писмото от Районен съд – Силистра на сформираната от Министерство на правосъдието работна група за изработване на предложения за изменение и допълнение на Гражданския процесуален кодекс.

	10.ОТНОСНО: Заявление от съдебен служител от Окръжен съд – Велико Търново във връзка с приложението на чл. 224 от Кодекса на труда в хипотезата на чл. 343, ал. 2 от Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ПОТВЪРЖДАВА своето решение по т. 4 от Протокол № 4/12.02.2018 г., съгласно което Висшият съдебен съвет не разполага с правомощието да дава обвързващо тълкуване на закона и указания по прилагането му.  При наличие на противоречива съдебна практика, следва да се инициира тълкуване от страна на върховните съдилища. 

	11.ОТНОСНО: Писма от „Информационно обслужване“ АД във връзка с изпълнение на договор от 22.06.1999 г. /извлечение от т. 3 по протокол №13 от заседание на комисия „Професионална квалификация и информационни технологии“, проведено на 15.05.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Законосъобразни са предложеният от „Информационно обслужване“ АД вариант, в които се предвижда сключване на договор за възлагане на обществена поръчка на основание чл. 79, ал. 3, буква „в“ от ЗОП за предоставяне на услуга от „ИО“ АД, както и този за закупуване на програмен продукт „ДЕЛФИ-ТР“ и програмен продукт „Резервация на наименования и абревиатури на политически партии“, ведно с авторските права и базите данни. Преценката дали да бъде възприет един от предложените законосъобразни варианти, както и кой да бъде той, е от компетентността на Пленума на ВСС и е изцяло въпрос на целесъобразност.
11.1. Възлага на дирекция „Информационни технологии и съдебна статистика“ в Администрацията на ВСС да изготви становище по следните въпроси:
- Предложеният продукт „Резервация на наименования и абревиатури на политически партии“ представлява ли отделен програмен продукт или е функционалност на програмен продукт „ДЕЛФИ-ТР“?
- След евентуалното закупуването на програмен продукт „ДЕЛФИ-ТР“, както и програмен продукт (или функционалност) „Резервация на наименования и абревиатури на политически партии“, ще бъде ли налице възможност да се организира поддържането и достъпа до регистрите, без да е налице необходимост от ангажиране на служители от „ИО“ АД? 
- Органите на съдебната власт разполагат ли с необходимия експертен капацитет за осигуряване поддръжката на програмните продукти  или закупуването им ще доведе до необходимост от сключване на договор за абонаментно обслужване? Може ли да се определи приблизителна цена на подобен договор?
- В случай че органите не разполагат с необходимия експертен капацитет, какви мерки следва да бъдат предприети, с оглед осигуряването му – назначаване на специалисти в областта на информационните технологии в окръжните съдилища, отпускане на допълнителни щатни бройки в дирекция „ИТСС“ в АВСС или др.?

	12.ОТНОСНО: Писмо от Министерство на правосъдието във връзка с Правила за поддържане в актуално състояние на информацията за наличните ИТ ресурси в сектор „Правосъдие“ /извлечение от т. 1 по протокол №14 от заседание на комисия „Професионална квалификация и информационни технологии“, проведено на 22.05.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ИЗРАЗЯВА положително становище относно Правилата за поддържане в актуално състояние на информацията за наличните ИТ ресурси в сектор „Правосъдие“.
12.2. Внася административната преписка като допълнителна точка в дневния ред за насроченото на 31.05.2018 г. заседание на Пленума на ВСС.

               ДОПЪЛНИТЕЛНИ ТОЧКИ:

13.ОТНОСНО: Писмо с рег. индекс ВСС-776/22.05.2018 г. от председателя на Върховния административен съд, с приложен Доклад за комуникационните дейности, реализирани от ВАС и административните съдилища в страната през 2017 г. и План за действие за изпълнение на Комуникационната стратегия на съдебната власт за 2018 г. от Върховния административен съд и административните съдилища
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Приема предоставения от председателя на ВАС План за действие за изпълнение на Комуникационната стратегия на съдебната власт за 2018 г. от Върховния административен съд и административните съдилища и възлага на експертите от отдел „Публична комуникация и протокол" да включат предоставената информация в обобщения План за действие за изпълнение на Комуникационната стратегия на съдебната власт през 2018 г.
13.2. Приема за сведение предоставения от председателя на ВАС Доклад за комуникационните дейности, реализирани от Върховния административен съд и административните съдилища в страната през 2017 г. и възлага на експертите от отдел „Публична комуникация и протокол" да изготвят писмо до председателя на ВАС, в което да се посочи, че информацията за напредъка по изпълнение на Комуникационната стратегия на съдебната власт през 2017 г. от ВАС и административните съдилища, следва да се предостави, съобразно структурата и формата, посочени в Приложение 2 (стр. 167-168) на Комуникационната стратегия на съдебната власт 2014-2020.и да съдържа:
- Информация за изпълнението на „Плана за действие за изпълнение на Комуникационната стратегия на съдебната власт за 2017 г.“ от Върховния административен съд и административните съдилища, в табличен вид.
- Информация за изпълнението на индикаторите от Върховния административен съд и административните съдилища, в табличен вид, вкл. да се посочат попълнените стойности за 2015 г. и 2016 г. (според предходните отчети). 
- Информация/отчет за напредъка по изпълнение на Комуникационната стратегия на съдебната власт през 2017 г. от Върховния административен съд и административните съдилища.

14.ОТНОСНО: Доклад от Съвета за координиране действията на органите на съдебната власт по участие в международни проекти и програми относно утвърждаване на учебна програма в изпълнение на проект „Развитие на потенциала на човешкия ресурс на съдебната власт, чрез изграждане на ефективен модел за придобиване на юридическа правоспособност

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. ПРЕДЛАГА НА ПЛЕНУМА НА ВСС да утвърди обучителна програма за провеждане на обучение по проект „Развитие на потенциала на човешкия ресурс на съдебната власт, чрез изграждане на ефективен модел за придобиване на юридическа правоспособност“. 

15.ОТНОСНО: Писмо до г-жа Миглена Тачева, директор на Националния институт на правосъдието във връзка с протокол №13 от 14.05.2018 г. на Комисията по правни и институционални въпроси

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Изслуша г-жа Миглена Тачева, директор на Националния институт на правосъдието във връзка с възможността за провеждане на обучения за членовете на Висшия съдебен съвет в областта на кризисния PR и протоколната дейност.
15.2. Приема за сведение, предложената от Миглена Тачева - директор на Националния институт на правосъдието Програма за обучение на членове на ВСС и програмите за проведени обучения през 2017 г. на тема „Комуникационни умения и прилагане на Комуникационната стратегия на съдебната власт 2014-2020“.
15.3. Предоставя проектните теми за обучение на членовете на ВСС, за запознаване и представяне на предложения по темите, в срок до 05.06.2018 г., във връзка с изготвяне на окончателната програма.
15.4. Предлага на Националния институт на правосъдието първото обучение да се проведе в периода 28.06.2018 г. -  06.07.2018 г.

     16.ОТНОСНО: Информационно табло на ЕС в областта на правосъдието за 2018 г.:ключовата роля на правосъдните системи за спазването на върховенството на закона и ценностите на ЕС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. ПРИЕМА ЗА СВЕДЕНИЕ информацията. 

ЗАМ.ПРЕДСЕДАТЕЛ
                                                                   НА КОМИСИЯТА:		/п/ 
	ГЕОРГИ КУЗМАНОВ